משחק ג'ין רמי המשחק ג'ין רמי הוא אחד ממשחקי הקלפים האהובים והמוכרים ביותר בכל הזמנים. אפשר ללמוד את המשחק מהר ובקלות, אך בכל זאת הוא דורש תחכום ומלא במתח והתרגשות. המנצח הוא השחקן הראשון הנפטר מכל הקלפים שבידו בבת אחת - מהלך הנקרא "ג'ין". מהלך ניצחון נוסף נקרא "נוק". שחקן מבצע "נוק" כשהוא מוריד לשולחן סדרות של סטים ו/ או רצפים, כאשר הקלפים שנותרו בידו אשר אינם מתאימים לאף סדרה, סכומם נמוך מ-10. קלפים אלה נקראים "שארית". בנוסף, שחקן יכול לנצח במשחק כאשר סכום קלפי השארית שלו נמוך מסכום קלפי השארית של השחקן שביצע "נוק". מהלך זה נקרא "חיתוך".